ועדת הכספים, כנסת 20, פרוטוקול מספר 846, 2017-11-07 11:15

משה גפני: אני ממשיך את הדיון בנושא קק"ל.

משה גפני: חברי הוועדה קיבלו את הנוסח בעקבות הדיון הקודם - - -

עודד פורר: מתי נשלח אלינו הנוסח?

משה גפני: אנחנו ביקשנו שיהיה נוסח שעליו אנחנו דנים, ואני מבקש לדעת מי מקריא את הנוסח.

מיקי רוזנטל: אדוני, אני מבקש הצעה לסדר.

משה גפני: אני לא נותן הצעות לסדר.

אורן אסף חזן: אדוני היושב-ראש, אני מבקש הצעה לסדר.

מיקי לוי: אני חושב, אדוני, שהדיון נגמר בזה שקק"ל הסכימו לתת כסף.

מיקי לוי: אז מה קרה?

משה גפני: אני לא הסכמתי, אני רק אמרתי שאני ממשיך את הדיון.

אורן אסף חזן: אני מבקש הצעה לסדר.

בצלאל סמוטריץ': אני מבקש חוות דעת של היועצת המשפטית לוועדה על השאלות שאני שאלתי בדיון הקודם על עצם הפרוצדורה של העלאה מהאוב של סעיף מחוק ההסדרים מלפני שלוש שנים.

משה גפני: זה יהיה בהמשך.

בצלאל סמוטריץ': זה הבסיס לדיון, אדוני היושב-ראש.

מיקי רוזנטל: אדוני, למה לא הונחה לפנינו חוות הדעת של היועץ המשפטי לממשלה?

משה גפני: אתם צריכים להגיד את זה.

משה גפני: בבקשה.

מיקי רוזנטל: יש חוות דעת של היועץ המשפטי לממשלה ואנחנו מבקשים לראות אותה.

משה גפני: אנחנו נשמע - - -

מיקי רוזנטל: לא, מה זה "נשמע"?

מיקי רוזנטל: צריך להניח את זה בפני חברי הוועדה.

משה גפני: חבר הכנסת רוזנטל, אם לא תהיה חוות דעת בפני חברי הוועדה ואם הממשלה לא תציג את עמדתה אז אנחנו לא נצביע.

משה גפני: נצביע רק אחרי ש - - -

מיקי רוזנטל: סליחה, אני לא מבין; מה, אנחנו סטטיסטים בהצגה של מישהו?

מיקי רוזנטל: את הנוסח של החוק מביאים לנו עכשיו - - -

<קריאות: - - -

משה גפני: רגע, אני מבקש להפסיק את הדיבורים.

בצלאל סמוטריץ': אני לא קיבלת נוסח של חוק, אפשר להביא לנו?

משה גפני: אתה תקבל.

<קריאות: - - -

מיקי רוזנטל: אני לא רוצה לדבר על המהות, אני רוצה לדבר על הפרוצדורה, עוד לפני המהות.

משה גפני: הבנתי.

משה גפני: אני מבקש שהממשלה תאמר - - -

מיקי רוזנטל: לא, אבל יש עוד דבר, שקשור לפרוצדורה.

מיקי רוזנטל: עוד לא יבש הדיו על פסק הדין בנושא הדירה השלישית ואתם כבר מתעלמים מכל מה שכתוב בו.

בצלאל סמוטריץ': נכון.

מיקי רוזנטל: הנוסח הזה של הצעת החוק הונח רק עכשיו על שולחננו.

משה גפני: לא.

<שגית אפיק: לא, הוא מיום ראשון.

מיקי רוזנטל: לא, אני מדבר על הנוסח המתוקן.

משה גפני: יום ראשון.

מיקי רוזנטל: אני מדבר על הנוסח עם התיקונים.

<שגית אפיק: הוא הופץ ביום ראשון.

בצלאל סמוטריץ': אדוני היושב-ראש, הנוסח עם התיקונים הוא שונה מהותית, ואני טוען שזה נושא חדש ומבקש להביא את זה לוועדת הכנסת.

בצלאל סמוטריץ': אי אפשר להמשיך את הדיון עכשיו, זה שונה באופן מהותי מהנוסח הקודם.

יואל חסון: באופן נדיר אני מסכים עם חבר הכנסת סמוטריץ.

רועי פולקמן: למה לא מפתיע ששוב פעם המחנה הציוני יעבוד נגד הציבור?

יואל חסון: אנחנו ציונים, אנחנו ציונים.

בצלאל סמוטריץ': הוא הולך עם האמת שלו - - -

<קריאות: - - -

יואל חסון: אתם פוגעים במפעל ציוני, זה מה שאתם עושים, אתם לא נורמליים, אני לא יודע מה עובר לכם בראש.

רועי פולקמן: המחנ"צ נגד לעשות שקיפות בקק"ל, נגד דירה שלישית - - -

יואל חסון: לא, אנחנו נגד לייצר קופות פרטיות לראש הממשלה - -

בצלאל סמוטריץ': ולשר האוצר.

יואל חסון: - - ונגד לפגוע בקרן קיימת לישראל, שהוא מוסד ציוני חשוב מאוד.

<קריאות: - - -

דב חנין: - - - ומה עם חברה פרטית שלא משלמת מסים, יואל?

דב חנין: זה בסדר?

יואל חסון: מה?

דב חנין: חברה פרטית שלא משלמת מסים – זה נראה לך בסדר?

רחל עזריה: הצעת החוק אומרת שמחליטים ביחד.

בצלאל סמוטריץ': זה מאוד יפה שאתם משתפים פעולה עם הרשימה המשותפת.

בצלאל סמוטריץ': הליכוד והרשימה המשותפת ביחד נגד קק"ל.

בצלאל סמוטריץ': זה יופי של קואליציה.

משה גפני: בצלאל, אני קורא אותך לסדר פעם ראשונה.

אורן אסף חזן: בוא נירגע, בצלאל.

אורן אסף חזן: אל תעשה פה פוליטיזציה, זה לא הליכוד והרשימה המשותפת.

<קריאות: - - -

משה גפני: היועצת המשפטית של הוועדה, בבקשה.

<שגית אפיק: מה שמונח לפניכם זה נוסח מעודכן של פיצול הפרק שעסק בקק"ל במסגרת חוק ההסדרים לשנים 2015 ו-2016.

<שגית אפיק: בדיון הראשון שקיימה הוועדה, לפני כשבוע וחצי, ביקש משרד האוצר להביא בפנינו נוסח מעודכן, שמעדכן את הפרק המקורי שהיה בחוק ההסדרים 2015, 2016.

<שגית אפיק: לגבי שאלת העלאת פרק שפוצל מחוק ההסדרים, אז ברגע שהוועדה מפצלת פרק באישור המליאה והפרק נותר על שולחנה, אין ספק שבסמכות יושב-ראש הוועדה להביא את אותו פרק להמשך חקיקה.

<שגית אפיק: במקרה הזה התעוררו שני קשיים.

<שגית אפיק: הקושי הראשון – מדובר בפרק שהתבקשו לתקן את הנוסח שלו, והקושי השני – שהפיצול נעשה בשנת 2015 כיוון שהגיעו להסכמות עם קק"ל ובמסגרת אותן הסכמות גם התקבלה החלטת ממשלה שאמרה שלא ימשיכו באותה חקיקה ואף יבטלו את אותם תיקוני חקיקה.

<שגית אפיק: זה לא נעשה, לא בוטלו אותם תיקוני חקיקה והפרק נותר על שולחן הוועדה.

<שגית אפיק: ואם יש שאלות שצריך להפנות לממשלה לגבי ההתנהלות שלה, הן בהסכם והן בהמשך הדרך - - -

עודד פורר: רגע, זה היה הסכם שהממשלה התחייבה לעשות אבל לא עמדה בהתחייבות שלה?

יואל חסון: כן, הממשלה לא עמדה.

<שגית אפיק: לא.

<שגית אפיק: הממשלה קיבלה החלטת ממשלה שקבע כי ככל שייחתם הסכם יישום מפורט עם קק"ל ולאחר אישורו על ידי כל הגורמים המוסמכים לכך, הממשלה תפעל לביטול תיקוני החקיקה שמקדמת הממשלה.

בצלאל סמוטריץ': ההסכם נחתם.

מיקי רוזנטל: כן, והוא בתוקף עד 2021, אז איך אנחנו בכלל מקיימים כאן דיון על החוק?

<שגית אפיק: לגבי שאלות ביחס להסכם – אני מסכימה, צריך לשאול את הממשלה.

<שגית אפיק: נדמה לי שהייעוץ המשפטי של משרד האוצר נתן מספר הסברים בישיבה - - -

יואל חסון: האם היועץ המשפטי לממשלה מקבל את הפרת ההסכם הזה?

עודד פורר: יועצים משפטיים, לפחות מניסיוני, לא מאפשרים למשרדים לפעול בניגוד להחלטת ממשלה.

<שגית אפיק: אז תכף נשמע את.

<שגית אפיק: ..

<שגית אפיק: אני ממשיכה.

<שגית אפיק: במהלך הדיון הקודם, ערב הדיון קיבלנו נוסח מעודכן ממשרד האוצר.

<שגית אפיק: היועץ המשפטי לכנסת ואנוכי חשבנו שתהיה בעייתיות לקיים דיון על נוסח מעודכן שלא קיבלתם אותו מבעוד מועד.

<שגית אפיק: במהלך הדיון קודם אכן לא הובא נוסח, לא התקיימה הצבעה, ואני חושבת שהייתה פה הקפדה של יושב-ראש הוועדה על הנהלים ואני לא חושבת שאפשר לדבר על בעיה כזו.

<שגית אפיק: ביום ראשון, בשעה 12:10, הופץ הנוסח הזה לכל חברי הוועדה וגם עלה לאתר הוועדה.

<שגית אפיק: ולכן הבעיה הזאת לא מתעוררת בדיון הזה כפי שהיא התעוררה בפעם הקודמת.

<שגית אפיק: יותר מזה, בעקבות - - -

מיקי רוזנטל: חכה, ביטן, אנחנו נמצא לכם - - -

מיקי לוי: אל תפריעו לשגית.

<שגית אפיק: יותר מזה, בעקבות בקשה של יושב-ראש הוועדה - - -

דוד ביטן: - - -

מיקי רוזנטל: ביטן, אתה מפריע, אני לא שומע.

מיקי רוזנטל: אני אבקש תשובה מהתחלה.

מיקי רוזנטל: אתם לא רוצים שאני אבקש מהתחלה.

משה גפני: אפשר מהתחלה, יש לנו את כל השבוע.

מיקי לוי: גפני, אני לא שומע את שגית.

<שגית אפיק: יותר מזה, בעקבות הדיון הקודם, בעקבות בקשה של יושב-ראש הוועדה ושל חברים אחרים ובכלל, קיבלה הבוקר הממשלה החלטה שבה היא מבטל את אותו סעיף 3 להחלטת הממשלה הקודמת שהקראתי לכם, לעניין פעולתה לביטול תיקוני החקיקה.

<שגית אפיק: החלטת הממשלה החדשה שלה, שבוודאי יפרטו עליה כאן נציגי היועץ המשפטי לממשלה ונציגי משרד האוצר, בעצם מעגנת את בקשת הממשלה לחוקק את הנוסח המעודכן, שנמצא לפניכם.

<שגית אפיק: ולכן, במצב הדברים הזה, מבחינה פרוצדורלית, למעט שאלת נושא חדש שהעליתם כאן, אין מניעה פרוצדורלית אחרת לקיים את הדיון הזה.

<קריאות: - - -

מיקי רוזנטל: נושא חדש.

מיקי רוזנטל: בוא נפסיק את הדיון ונלך - - -

משה גפני: רק שנייה.

משה גפני: אין בעיה, אני מקבל את מה שאתה אומר, שזה נושא חדש, ואנחנו נלך לוועדת הכנסת.

משה גפני: אבל אני רוצה - - -

דוד ביטן: רגע, כבוד היו"ר, אני רוצה להגיד משהו, אפשר?

משה גפני: רגע, אני אתן לך - - -

דוד ביטן: לפני שאתה מסכם.

משה גפני: אני לא מסכם, אני רק - - -

יואל חסון: סליחה, אם ראש הקואליציה עומד מימינך אז מרכז האופוזיציה צריך לעמוד משמאלך.

דוד ביטן: אני רוצה לומר שאנחנו שוקלים, הקואליציה שוקלת, להכניס בחוק את הנושא שהביקורת על קק"ל תהיה של מבקר המדינה.

קארין אלהרר: בוקר טוב באמת.

מיקי רוזנטל: מצוין, אנחנו בעד.

בצלאל סמוטריץ': ביטן, אתה לא מבין שאתה לא מפחיד אף אחד?

יואל חסון: חבר הכנסת ביטן, בוא נסתפק בזה.

<קריאות: - - -

משה גפני: רבותיי, אנחנו - - -

בצלאל סמוטריץ': אדוני היושב-ראש, אני מבקש לקבל מענה על כל הקשיים המשפטיים שעלו בדיון הקודם.

רחל עזריה: וואי, אני מתה על איך זה אצלך; העניין המשפטי לא מעניין אותך אבל פתאום זה הופך להיות הדבר שהכי מעניין אותך.

מיקי רוזנטל: בצלאל, לא עכשיו, יש נושא חדש.

בצלאל סמוטריץ': אחרי הנושא חדש, בטח.

רחל עזריה: מי יציל אותך אחרי שתחסל את בית המשפט העליון?

משה גפני: רחל, אני ביקשתי להגיד כמה דברים.

משה גפני: היות שרכז האופוזיציה טען נושא חדש אנחנו נעביר את זה לוועדת הכנסת, כדי לקבל החלטה.

משה גפני: אם ועדת הכנסת תחליט שזה נושא אז זה נושא חדש ואז הדיון הוא אחר לחלוטין.

משה גפני: אם היא תחליט שלא אז אנחנו נקיים את הדיון.

משה גפני: אבל אני מבקש מהחברים משהו:

משה גפני: גם אני הייתי פעם באופוזיציה ואני גם מתכוון - - -

יואל חסון: להיות שם.

מיקי רוזנטל: לא, לא, לא, אתה תהיה בקואליציה אתנו, אנחנו כבר דיברנו על זה, זה כבר כתוב ב"המבשר".

עודד פורר: גם מיקי רוזנטל התחיל להסתובב עם כיפה בכיס, זאת הנחיה לכל חברי הסיעה.

עודד פורר: ..

משה גפני: אנחנו לא עושים דברים שהם לא על פי התקנון.

משה גפני: נאמר בישיבה הקודמת – אמרה את זה היועצת המשפטית, לנציגי הממשלה – אתם לא יכולים להמשיך עם העניין הזה בזמן שיש החלטת ממשלה שסותרת ממש את מה שאתם מביאים, ולכן צריך החלטת ממשלה חדשה, או להביא את נציגי היועץ המשפטי להגן על זה.

משה גפני: כי אנחנו לא יכולים להגן על זה.

משה גפני: את זה היא אמרה בישיבה הקודמת.

משה גפני: הממשלה קיימה הבוקר ישיבה בעקבות הדרישה שלנו וקיבלה החלטה שנציגי היועץ המשפטי והיועץ המשפטי יגידו את עמדתם.

משה גפני: אנחנו לא נעשה שום דבר בניגוד לתקנון.

משה גפני: אני מבין - - -

בצלאל סמוטריץ': האם אפשר לקבל את חוות הדעת של היועצת המשפטית?

משה גפני: לא, אתה לא תפריע לי באמצע, מספיק כבר, אני מדבר.

משה גפני: אני מבין שיש פה ויכוח שהוא לא ויכוח משפטי אלא ויכוח פוליטי-אידיאולוגי.

יואל חסון: פה?

משה גפני: כן, כן, בצלאל סמוטריץ זה אידיאולוגי.

רחל עזריה: ברור, האידאולוגיה שלו כלפי בית המשפט משתנה כל יום, לפי איך שנוח.

משה גפני: זה נושא אידיאולוגי, יש ויכוחים, אני מכבד את זה - - -

<קריאות: - - -

משה גפני: די כבר.

משה גפני: אחד הוויכוחים המפעימים, שאנחנו עומדים לנוכח הפילוסופיה הרצינית שעומדת מאחורי העניין, זה הוויכוח על קק"ל בוועדת הכספים.

משה גפני: באמת, אי אפשר להתעלם מהעובדה הזאת, זה משהו יפה שהמחנה הציוני והבית היהודי באותה דעה.

משה גפני: זה מפעים.

<קריאות: - - -

איתן ברושי: גפני, אבל יש פה עוד זוג: הרשימה המשותפת עם הליכוד.

איתן ברושי: הוקמה קואליציה חדשה.

דב חנין: תנו לליכוד להיות פעם אחת נגד השחיתות.

<קריאות: - - -

בצלאל סמוטריץ': האם אנחנו יכולים לקבל את חוות הדעת של היועץ המשפטי לממשלה שהונחה היום בפני הממשלה?

אורן אסף חזן: אפשר להגיד מילה, כדי להסיר מפה את הספק?

בצלאל סמוטריץ': אנחנו רוצים לראות את המכתב.

בצלאל סמוטריץ': למפלגת כולנו עמדתו של היועץ המשפטי לממשלה מאוד חשובה, אני מבקש לקבל את חוות דעתו שהונחה על שולחן הממשלה.

רחל עזריה: יאללה, סמוטריץ, תצטרף לכולנו.

בצלאל סמוטריץ': מפלגת כולנו מצביעה נגד היועץ המשפטי לממשלה.

בצלאל סמוטריץ': מילא הבית היהודי, אבל כולנו?

עודד פורר: אדוני, אפשר לבקש מהוועדה שתפיץ לחברים את החלטת הממשלה החתומה?

מיקי רוזנטל: וגם את חוות הדעת שביקשתי קודם.

מיקי רוזנטל: אנחנו רוצים לקרוא את זה, אנחנו לא רוצים שיספרו לנו.

מיקי רוזנטל: למה אנחנו צריכים לשמוע את זה מ - - - ?

משה גפני: חבר הכנסת רוזנטל, אנחנו לא נקיים את הדיון עד שוועדת הכנסת לא תחליט.

משה גפני: אני בכל זאת מבקש מנציגי הממשלה לענות על השאלות שלכם.

משה גפני: אסי מסינג, בבקשה.

<אסי מסינג: בוקר טוב.

<אסי מסינג: אני רוצה לחדד: כפי שאמרתי בדיון הקודם, אנחנו הודענו מראש שהעניין הזה יובא לממשלה פעם נוספת לפני המשך הדיון בוועדה.

<אסי מסינג: היה איזה ניסיון להגיע לאיזשהו הסכם בין קק"ל למדינה, אבל זה לא צלח.

<אסי מסינג: אני אסביר פעם נוספת, כדי לחדד.

<אסי מסינג: מדוע אנחנו בכלל נמצאים כאן בשאלה אם היה צורך להביא לממשלה?

<אסי מסינג: מכיוון שהממשלה הגישה לכנסת כבר ב-2015 הצעת חוק, שעברה קריאה ראשונה ולא קודמה עד כה.

<אסי מסינג: למעשה ישנו הסכם שנחתם בין...

<אסי מסינג: היועצת המשפטית של הוועדה הזכירה אותו לפני רגע - - -

משה גפני: אריאל יוצר, אני לא הייתי מחייך ביום כזה.

משה גפני: אסי, בבקשה.

<אסי מסינג: הסכם שנחתם בין ממשלת ישראל לבין קק"ל, שגם נשען על החלטת ממשלה שהתקבלה קודם לכן, שקובע, בהתחייבות יחסית חריגה שנקבעה בתוך ההסכם, שהממשלה התחייבה לבטל את המשך החקיקה.

<אסי מסינג: ונאמר שם, בסופו של אותו סעיף, שככל שבמהלך תוקפו של ההסכם, שהוא עד 2021, ייחקק חוק – לאו דווקא נאמר אם הממשלה תחוקק, אלא גם חקיקה פרטית – בעניינים שנוגעים בהסכם, כל צד יהיה רשאי לבטל את ההסכם.

<אסי מסינג: עכשיו נשאלת השאלה האם בחידוש הדיון בפרק שדובר עליו יש הפרת הסכם של הממשלה ואיך צריך לפרש את אותו סעיף בהסכם.

<אסי מסינג: בינתיים, מאז חתימתו של הסיכום ואותה החלטת ממשלה, התקבל בבית המשפט העליון, בהרכב של שבעה שופטים, פסק דין בעניין מתווה הגז.

<אסי מסינג: בפסק הדין בעניין מתווה הגז בית המשפט העליון קבע למעשה חידוש; הוא הזכיר מושכלות יסוד שבהן רשות מינהלית לא יכולה לכבול את שיקול דעתה, והוא הוסיף וחידש באומרו שגם הממשלה, לא ראוי לה שתכבול את שיקול דעתה מפני החקיקה, ובוודאי ובוודאי שלא תתייחס להצעות חוק פרטיות בעמדת הממשלה ביחס להצעות חוק פרטיות.

<אסי מסינג: במצב הדברים הזה, לאור פסק הדין, יש צורך לפרש כרגע את אותה התחייבות שהממשלה לקחה על עצמה, והעניין הוצג היום בהרחבה בפני הממשלה, והיא קיבלה החלטה שבמסגרתה - - -

משה גפני: שי ודוד, שקט.

משה גפני: לא הצלחתם במשא ומתן עם קק"ל אז אתם מפריעים לי?

<שי באב"ד: מילא אנחנו, אבל הם הציגו גם לפניך ולא עמדו בזה.

משה גפני: אני, בכלל לא מעניין אותי המשא ומתן; יש חוק וצריך לאשר אותו.

<אסי מסינג: אם תרצו אני אמנה את עיקרי חוות הדעת שהונחה בפני הממשלה, אבל בסופו של יום השורה התחתונה היא שברמה המשפטית אין מניעה בפני הכנסת, בתמיכת הממשלה, לחוקק את הפרק שנמצא - - -

משה גפני: אסי, יש לי בקשה: להפיץ בין חברי הוועדה את החלטת הממשלה ואת חוות הדעת.

יואל חסון: איך אתם מצפים שנקבל החלטות בלי - - - ?

משה גפני: לא, לא, יואל.

משה גפני: אנחנו מצפים.

יצחק הרצוג: גם את ההסכם.

יצחק הרצוג: הרי הם מפרים הסכם חתום.

יואל חסון: אדוני היושב-ראש, אתה הרשות המחוקקת ואתה מפקח על הממשלה, ולכן אתה לא מבקש ואתה לא מצפה – אתה דורש.

משה גפני: נכון.

משה גפני: ואני דרשתי את זה מהם, והם עשו.

<אסי מסינג: אין שום דבר שהממשלה מסתירה מהכנסת.

<אסי מסינג: אני אציג כרגע את עיקרי הדברים - - -

מיקי רוזנטל: אבל אסי, זה לא העניין, אנחנו לא חושבים שאתם מסתירים.

מיקי רוזנטל: אנחנו חושבים שראוי - - -

משה גפני: אבל מיקי, תאפשר לו לסיים.

יצחק הרצוג: - - - יש להם הסכם חתום; שיסבירו למה - - -

<קריאות: - - -

מיקי רוזנטל: חובתנו לקרוא את זה.

מיקי רוזנטל: חובתנו, לא זכותנו.

משה גפני: חבר הכנסת רוזנטל, אני ביקשתי שיפיצו את זה בין החברים ועכשיו אני מבקש לומר את עיקרי הדברים.

יואל חסון: אדוני היושב-ראש, מתי זה יקרה?

יצחק הרצוג: היום.

אורן אסף חזן: הם אומרים שהיום.

יצחק הרצוג: אדוני היושב-ראש, אפשר רגע שאלה?

יצחק הרצוג: חוות הדעת חייבת להתייחס להסכם שנחתם בין הממשלה הזו לקרן קיימת לישראל, שלפיו התחייבה הממשלה לא לגעת בענייני קק"ל עד 2021.

יצחק הרצוג: אני רוצה גם לקבל את ההסכם וגם לדעת למה אפשר להפר את ההסכם.

יצחק הרצוג: כי המדינה אוהבת מאוד להפר הסכמים, דבר שהוא בלתי קביל - - -

משה גפני: חבר הכנסת הרצוג, עם כל הכבוד לקק"ל ועם כל הכבוד לממשלה, אנחנו כנסת ישראל - - -

יצחק הרצוג: אבל יש הסכם.

אורן אסף חזן: גפני, גם הסכמים צריך לכבד.

רועי פולקמן: נכון, אבל הכנסת יכולה לחוקק - - -

<קריאות: - - -

משה גפני: חבר הכנסת הרצוג, אתה רוצה תשובה?

משה גפני: מבחינתי לא רלוונטיים ההסכמים בין הממשלה לבין קק"ל.

יצחק הרצוג: למה?

משה גפני: מכיוון שאני מחוקק.

משה גפני: יש חוק שהונח על שולחן ה - - -

יצחק הרצוג: אבל החוק שלך יכול להיתקע - - -

משה גפני: זה לא חוק שלי, זה חוק ממשלתי.

יצחק הרצוג: - - - זה הפרת זכות קניין.

משה גפני: הממשלה יכולה למשוך את החוק, היא לא יכולה לעשות משהו אחר.

משה גפני: יש חוק שמונח על שולחן הוועדה - - -

יצחק הרצוג: נכון, אבל יש הסכם.

יצחק הרצוג: כדאי שנראה אותו.

משה גפני: הבאתי אותו לפני כמה ימים - - -

אורן אסף חזן: המשמעות של מה שאתה אומר היא שאין שום משקל להסכמים שהממשלה חותמת.

משה גפני: זה לא מעניין אותי.

יצחק הרצוג: למה לא?

משה גפני: זה לא מעניין אותי, מה לעשות, לא מעניין.

יואל חסון: אדוני היושב-ראש, היום זה קק"ל ומחר זה לבטל את הסכם - - -

אורן אסף חזן: גם אנחנו לא מעל החוק.

משה גפני: אסי, תמשיך.

אורן אסף חזן: מה, קשה לך לשמוע את האמת?

יואל חסון: יש לי הצעה לסדר - - -

משה גפני: לא, אין הצעה לסדר.

משה גפני: אסי, תמשיך - - -

אורן אסף חזן: גפני, לא שומעים רק מה שנוח, גם כשלא נוח צריך לשמוע.

<קריאות: - - -

משה גפני: אסי, תמשיך.

בצלאל סמוטריץ': רגע, יש לי עוד שאלה לאסי - - -

משה גפני: אין שאלות.

יואל חסון: איפה המשמעות של הסכם של המדינה?

אורן אסף חזן: אין לו משמעות.

אורן אסף חזן: כשנוח אז פתאום הכנסת היא מעל החוק, אנחנו יכולים לעשות מה אנחנו רוצים.

משה גפני: אסי, תמשיך.

יואל חסון: אדוני, היום עושים את זה מול קק"ל ומחר יעשו את זה אתך.

יואל חסון: אז אתה תקבל את זה?

רחל עזריה: רגע, אני לא מבינה, יואל, קק"ל זה פוליטי?

רחל עזריה: מה הקשר?

יואל חסון: מה הקשר לפוליטי?

יואל חסון: קק"ל זה ארגון שהמדינה חתמה הסכם אתו.

רחל עזריה: הסתכלתי קצת מה עמדתה של ציפי לבני - - -

<קריאות: - - -

משה גפני: אני לא מסכים לדבר הזה.

משה גפני: יואל, אני קורא לך לסדר פעם ראשונה.

משה גפני: אורן, אני קורא לך לסדר פעם ראשונה.

אורן אסף חזן: כולם צועקים ואני בקושי מדבר, אז אתה קורא אותי לסדר?

אורן אסף חזן: זה נוח לך, כי אני רוצה להצביע נגד.

אורן אסף חזן: בגלל שאני מצביע נגד אתה רוצה להוציא אותי.

<קריאות: - - -

משה גפני: חיים, מספיק, אני קורא לך לסדר פעם ראשונה.

חיים ילין: אני דן עכשיו עם שי.

משה גפני: אני אקרא לך פעם שנייה.

משה גפני: אסי, תמשיך בבקשה.

<אסי מסינג: אני אציג קודם את החלטת הממשלה כפי שהתקבלה ולאחר מכן את עיקרי חוות הדעת.

<אסי מסינג: הממשלה קיבלה את ההחלטה הבאה: לתמוך בהמשך קידום הדיון בפרק ז' - - -

דוד ביטן: - - -

משה גפני: דוד, זה מפריע, הוא אומר עכשיו את החלטת הממשלה ולא שומעים.

משה גפני: אסי, בבקשה.

<אסי מסינג: לתמוך בהמשך קידום הדיון בפרק ז', פיתוח לאומי, להצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), בשינויים הבאים: השיעור מהכנסות קק"ל שיועבר לתקציב המדינה מדי שנה יעמוד על 80%; הסכומים שיועברו על ידי קק"ל ישמשו לצורך מימון פרויקטים של תשתיות לאומיות שמתוקצבים בתקציב המדינה וללא צורך בהסכמת קק"ל לאופן השימוש.

<אסי מסינג: סעיף 1 להחלטה זאת – מה שהקראתי כרגע – יבוא במקום האמור בסעיף 3 להחלטה מספר 563 מיום 11 באוקטובר 2015.

משה גפני: עיקרי חוות הדעת.

<אסי מסינג: סעיף 3 להחלטה מספר 563 – ההחלטה הקודמת – הוא אותו סעיף שדיבר על ביטול החקיקה.

<אסי מסינג: עכשיו, עיקרי חוות הדעת - - -

משה גפני: עיקרי חוות הדעת.

אורן אסף חזן: אתם מחליטים, ואז מחליטים שלא להחליט, ואז לבטל את ההחלטה - - -

מיקי לוי: לא, "אחד הצדדים לא מסכים", השאירו שם פתח.

<אסי מסינג: במסגרת - - -

<קריאות: - - -

<אסי מסינג: במסגרת - - -

חיים ילין: ביטן, אתה רוצה לעשות סיור עבודה גם ל - - -

בצלאל סמוטריץ': גפני, יש לי שאלה עניינית מאוד חשובה לאסי, באמת.

משה גפני: אני אתן לך.

משה גפני: אסי, בבקשה.

<אסי מסינג: עוד לפני השינויים, אני מזכיר רגע מה עיקרו של הפרק המוצע כאן.

<אסי מסינג: למעשה אנחנו מדברים על קק"ל, גוף שאינו משלם מסים במדינת ישראל מזה שנים רבות.

<אסי מסינג: ולמעשה הצעת החוק מדברת על הדבר הבא: בפני קק"ל עומדות - - -

משה גפני: מה אתה - - -

<אסי מסינג: אני מסביר קודם את הפרק, כדי להתייחס אחר כך - - -

<שגית אפיק: תסביר את הקשיים שהיועץ המשפטי לממשלה העלה, זה מה שחשוב.

<אסי מסינג: כדי להתייחס לחוות הדעת שלי אני חייב להציג נקודה אחת מתוך הפרק.

משה גפני: אבל אנחנו, חברי הוועדה ואני, נרצה לדעת מה הקשיים שעולים - - -

<אסי מסינג: אז אני מציג אותם, אבל כדי להציג אותם אני חייב להתייחס רגע לפרק.

<אסי מסינג: למעשה אנחנו מדברים כאן על פרק ז' לחוק ההסדרים לשנת 2015 ו-2016, שהבסיס שלו הוא הבסיס הבא: מדובר בגוף במדינת ישראל שאינו משלם מסים מזה שנים רבות, ולכן עומדות בפניו שתי חלופות.

<אסי מסינג: החלופה הראשונה, שהיא כמובן ברירת המחדל, היא לשלם מס כמו כל הגופים הדומים שפועלים במדינת ישראל.

<אסי מסינג: האופציה השנייה, שאינה קיימת לגבי גופים אחרים, היא שקק"ל יוכל להעביר סכומים לתקציב המדינה - - -

חיים ילין: אתה יכול להסביר לי מה אלה הגופים הדומים שמשלמים מס?

<אסי מסינג: כל הגופים במדינת ישראל משלמים מס, למעט גופים שנקבע להם פטור.

חיים ילין: תן לי דוגמה.

<שגית אפיק: אתה יכול להסביר מכוח מה היא הייתה פטורה?

<אסי מסינג: יש כאן פטור שנקבע על בסיס התפקידים ההיסטוריים של קק"ל.

עודד פורר: כמה מס משלמת חברה לתועלת הציבור?

<אסי מסינג: אני מזכיר שעיקר המיסוי כאן ועיקר - - -

אחמד טיבי: מה היו התפקידים ההיסטוריים שלה?

אחמד טיבי: לא כולם מבינים...

איתן ברושי: ידונו היום במאה שנה לבלפור ושם ידונו בתפקידים של קק"ל, אבל תשאירו את זה לערב.

אורן אסף חזן: לא, במאה שנה לבלפור... לא, מוציאים את הציונות למכירה, זה מה שזה אומר.

רחל עזריה: לא, לא, די, די, נו.

רחל עזריה: אתה תלמד אותנו מה זה ציונות?

אורן אסף חזן: אני יכול ללמד אותך הרבה דברים.

אורן אסף חזן: הרבה דברים.

אורן אסף חזן: אבל אני לא בטוח שתוכלי להרשות לעצמך.

מיכל בירן: אני לא יודעת מה היא תעשה עם המיומנות של לנהל קזינו בבורגס.

רחל עזריה: הרבה דברים כן, רק לא מה זה ציונות.

אורן אסף חזן: לך לא הייתי נותן להיות דילרית.

אורן אסף חזן: אני לא רוצה להגיד מה עוד לא הייתי נותן לך לעשות.

אורן אסף חזן: בעידן הזה אני לא רוצה להגיד מה לא הייתי נותן לך לעשות.

אורן אסף חזן: עדיף שתשבי בפינה שלך.

מירב בן ארי: - - - כל היום מזלזל בנשים.

רחל עזריה: אנחנו בעד מיסוי הימורים, דרך אגב.

אורן אסף חזן: הן חושבות שמכיוון שהן נשים - - -

מיכל בירן: אתה סרסור ובושה לכנסת.

אורן אסף חזן: אם הן חושבת שמכיוון שהן נשים הן יכולות להגיד מה שהן רוצות - - -

רחל עזריה: אנחנו בעד גם מיסוי הימורים.

מירב בן ארי: אתה - - - לדבר עם נשים.

אורן אסף חזן: את רוצה למלא טופס עבודה?

מיכל בירן: אתה צריך להסתובב עם בייביסיטר.

מירב בן ארי: - - -

אורן אסף חזן: לא, אני שואל, את רוצה למלא טופס עבודה?

מירב בן ארי: מי אתה בכלל שתדבר - - -

אורן אסף חזן: את רוצה?

אורן אסף חזן: רק תגידי.

מיכל בירן: - - -

<קריאות: - - -

רחל עזריה: כבוד היו"ר, אתה לא קורא לו לסדר?

אורן אסף חזן: כמה פאתטיים אפשר להיות?

מיכל בירן: יש לך פה שוביניסט אלים, אתה לא קורא אותו לסדר?

עודד פורר: אפשר להבין מהיועץ המשפטי של קק"ל האם היא חל"ץ?

<קריאות: - - -

משה גפני: אבל אורן, זה לא מכובד.

אורן אסף חזן: הן לא יכולת לדבר ככה.

אורן אסף חזן: מי שידבר ככה - - -

מיכל בירן: אתה לא יכול לעשות את האלימות הזאת כאן.

מירב בן ארי: - - -

אורן אסף חזן: מי שתקניט אותי ככה, אני אציע לה טופס עבודה.

אורן אסף חזן: למרות שאני בטוח שאף אחד לא היה מסתכל עלייך.

מיכל בירן: אתה סרסור, אתה בושה לכנסת.

מיקי רוזנטל: גפני, אתה מוכן להשתלט על הדיון הזה?

מיקי רוזנטל: גפני, זה גם ביזיון לכנסת.

מיכל בירן: בושה שאתה יושב פה, בושה למדינת ישראל.

רחל עזריה: אל תיכנס לוועדת כספים ותגיד מה אתה תלמד ואת מי אתה תלמד.

רחל עזריה: תתחיל להתנהג כמו חבר כנסת מן השורה.

משה גפני: - - - תעשי לי טובה, זה לא מכובד - - -

אורן אסף חזן: מה, קשה לך שלא תוכלי להרשות לעצמך?

קארין אלהרר: די כבר.

אורן אסף חזן: כן, אני יודע, זה קשה.

משה גפני: אורן, אורן - - -

מירב בן ארי: אז אולי תוציא אותו.

אורן אסף חזן: אל תגיד לי אורן, סליחה, מה זה, עושים פה חונטה?

משה גפני: תפסיק גם אתה.

רחל עזריה: אתה שוביניסט חצוף ואתה תפסיק עם זה.

אורן אסף חזן: אה, עכשיו אני גם שוביניסט?

דב חנין: לא, עד עכשיו לא היית, עד עכשיו היית - - -

אורן אסף חזן: כמה פאתטיות אפשר להיות, כמה?

אורן אסף חזן: החונטה הנשית בכנסת.

מירב בן ארי: אדוני היושב-ראש, למה אתה - - -

<קריאות: - - -

אורן אסף חזן: אדוני היושב-ראש, אני מבין שיש פה חבורה של אנונימיות שצריכות כותרת, אבל לא על הגב שלי.

מיכל בירן: אתה לא מבין - - -

משה גפני: אורן, אני קורא לך לסדר פעם שנייה.

<קריאה: - - - אתה בושה, אתה סרסור - - -

<קריאות: - - -

משה גפני: מיכל, אני קורא לך לסדר פעם ראשונה.

מיכל בירן: לי אתה קורא?

מיכל בירן: לאלים, לשוביניסט – לו אתה לא קורא?

משה גפני: כבר קראתי לו לסדר פעם שנייה.

משה גפני: מה, אתם רוצים להפוך את זה לקרקס?

משה גפני: באמת, מספיק.

אורן אסף חזן: יש לה תקציב קשר עם הבוחר, שתקדם פוסט בפייסבוק, אולי מישהו יזהה אותה.

מיקי רוזנטל: די כבר, חלאס.

משה גפני: אורן, אני אקרא אותך לסדר פעם שלישית.

רחל עזריה: אורן, קראת למישהי פה דילרית?

רחל עזריה: אני לא מאמינה.

רחל עזריה: אתה קראת למישהי דילרית?

רחל עזריה: זה מה שעשית לפני כמה דקות.

אורן אסף חזן: אמרתי שאפילו דילרית לא הייתי נותן לה להיות.

בצלאל סמוטריץ': גפני, בנושא חדש לא אמורים להפסיק את הדיון?

מיכל בירן: אורן עסוק בלכתוב את המערכונים של "ארץ נהדרת".

חיים ילין: גפני, לא הוא אשם, אתה אשם.

חיים ילין: אתה אשם שאתה לא עוצר את זה.

בצלאל סמוטריץ': אני דורש להפסיק את הדיון.

<קריאות: - - -

מירב בן ארי: - - - תוציא אותו החוצה.

בצלאל סמוטריץ': אני מבקש שהדיון הזה יימשך רק אחרי - - -

יואל חסון: אדוני היושב-ראש, למה אתה מאפשר את הדיון הזה בכלל?

יואל חסון: הרי זה נעשה מעל הראש שלך, אז למה אתה מאפשר את הדיון הזה?

רחל עזריה: גפני, למה אתה לא - - -

מירב בן ארי: - - - אתה לא שומע איך הוא מדבר.

יואל חסון: אין צורך בדיון הזה, הוא מוקף בנושאים חדשים, יש פה עניין שצריך להסדיר בוועדת הכנסת, אז מספיק כבר.

משה גפני: אסי, תמשיך.

יואל חסון: זו סתם שריפת זמן.

מיקי רוזנטל: אסי, אני רק רוצה להבהיר את הנקודה.

מיקי רוזנטל: ברשם החברות קרן קיימת רשומה כחל"ץ.

מיקי רוזנטל: חל"ץ לא משלמת מס.

קארין אלהרר: לא.

<אסי מסינג: אני אחזור שוב - - -

קארין אלהרר: היא לא חל"ץ.

<קריאה: היא לא חל"ץ.

<קריאה: בכנסת הקודמת ציפי לבני רצתה לעשות אותה חל"ץ, אבל זה לא עבד.

מיקי רוזנטל: תסתכלו ברישום של רשם החברות.

רחל עזריה: - - -

משה גפני: אני לא שמעתי על זה.

מירב בן ארי: אתה לא שמעת אבל אנחנו כולנו שמענו, גפני, כולנו שמענו.

רחל עזריה: זה לא יכול להיות, הוא לא יכול לדבר ככה לחברת כנסת.

מירב בן ארי: זה פשוט בושה לכנסת.

אורן אסף חזן: אתם מדברים עליי?

מירב בן ארי: אני שמעתי את הדברים האלה ואני לא מצליחה להבין - - -

אורן אסף חזן: הן לא מסוגלות להתמודד אידיאולוגית אז צועקים פה קריאות גנאי - - -

מיקי רוזנטל: בואנה, די כבר, נו חלאס איתך.

רחל עזריה: מה זה אמור להיות?

רחל עזריה: איך הוא התבטא ככה כלפי חברת כנסת?

רחל עזריה: אי אפשר לתת לזה לעבור בשתיקה.

אורן אסף חזן: אני מרחם עליכם.

רחל עזריה: תרחם עד מחר, אתה לא יכול לשבת פה.

רחל עזריה: לא יכול להיות שהוא יתבטא ככה לחברת כנסת והכול אותו דבר.

רחל עזריה: אף אחד לא מדבר ככה.

יואל חסון: אני מציע לסגור את הדיון, אדוני היושב-ראש, באמת אין טעם בדיון הזה.

מיקי רוזנטל: סמוטריץ, תגיד את דעתך על מה שהוא אמר.

בצלאל סמוטריץ': אני מבקש שהדיון הזה יופסק עד שיתקיים דיון בנושא חדש בוועדת הכנסת – כך אומר התקנון.

בצלאל סמוטריץ': אי אפשר להגיד "מפסיקים את הדיון" אבל להמשיך אותו.

משה גפני: אני עוצר את הדיון עד לאחר הדיון בוועדת הכנסת.